Mozelio frankų tarmės
Mozelio frankų tarmės (vok. Moselfränkisch) – vakarų centrinių vokiečių tarmių dialektinė grupė, kuri kartu su liuksemburgiečių ir ripuarų kalbomis priklauso vidurio Frankonijos tarmių šeimai. Mozelio frankų tarmėmis yra šnekama pietų Reino krašte, palei Mozelio upę, taip pat Zygerlando regione, Šiaurės Reino-Vestfalijos žemėje, vakarų Reino krašte-Pfalce, Saro krašte, Liuksemburge, Belgijos vokiškai kalbančios bendruomenės pietuose bei Mozelio departamente Prancūzijoje. Mozelio frankų tarmei priklauso Transilvanijos saksų dialektas, kuriuo šnekama Rumunijos Transilvanijos regione.